สลด ตร.เกาหลีใต้เร่งสอบรง.แปรรูปอาหารทะเล 3คนงานไทยดมแก๊สพิษดับคาบ่อ 
(Crภาพ:Yonhap),ตร.เกาหลีใต้สอบเจ้าหน้าที่โรงงานแปรรูปอาหารทะเล ในเมืองยองด๊อก ปฏิบัติตามกฎระเบียบมาตรการรักษาความปลอดภัยหรือไม่ หลัง 4 คนงานต่างชาติ เป็นคนไทย 3 และเวียดนาม 1 ดับสลดหลังลงไปในบ่อทิ้งของเสีย,สำนักข่าว,ยอนฮัป, สื่อในเกาหลีใต้ รายงานเมื่อ 10 ก.ย.62 ตำรวจเกาหลีใต้กำลังดำเนินการสอบสวนเจ้าหน้าที่ของโรงงานแปรรูปอาหารทะเลแห่งหนึ่ง ที่ท่าเรือเมืองยองด๊อก (Yeongdeok) ทางใต้ของประเทศ ปฏิบัติตามกฎระเบียบของมาตรการรักษาความปลอดภัยหรือไม่ หลังเกิดเหตุสลดกับบรรดาคนงานต่างชาติถึง 4 ราย ต้องมาเสียชีวิตจากภาวะขาดอากาศหายใจ สูดดมแก๊สพิษในบ่อทิ้งของเสียในโรงงาน ระหว่างการลงไปทำความสะอาด เมื่อช่วงบ่ายวันที่ 10 ก.ย.ที่ผ่านมา โดยต่อมา ยืนยันว่า คนงานเคราะห์ร้ายทั้ง 4 รายนั้น เป็นคนงานชาวไทย 3 ราย และชาวเวียดนามอีก 1 ราย,ยอนฮัปเผยว่า ทีมเจ้าหน้าที่กู้ยในพื้นที่เผยว่า ดูเหมือนคนงานทั้ง 4 ลงไปในบ่อทิ้งของเสียโดยไม่มีการสวมอุปกรณ์ป้องกัน ทั้งที่การลงไปในบ่อทิ้งของเสียมีความเสี่ยงต่ออันตราย เนื่องจากในบ่อมีแก๊สพิษจากการแปรรูปอาหารทะเล ซึ่งมีทั้งปลาและหอย,สื่อดังในเกาหลีใต้รายงานด้วยว่า เบื้องต้นคนงานไทยที่เสียชีวิตอายุ 42 ปี และ 28 ปี ส่วนชาวเวียดนามอายุ 53 ปี เสียชีวิตในที่เกิดเหตุ ส่วนชายคนงานไทยอีกคน วัย 34 ปี อาการโคม่า ก่อนต่อมามีรายงานว่าเสียชีวิต.
ตร.เกาหลีใต้สอบเจ้าหน้าที่โรงงานแปรรูปอาหารทะเล ในเมืองยองด๊อก ปฏิบัติตามกฎระเบียบมาตรการรักษาความปลอดภัยหรือไม่ หลัง 4 คนงานต่างชาติ เป็นคนไทย 3 และเวียดนาม 1 ดับสลดหลังลงไปในบ่อทิ้งของเสีย
คนงานไทยตายในเกาหลีใต้,คนงานไทยตายในบ่อทิ้งของเสีย,ผีน้อย,คนงานไทยในเกาหลีใต้